ประจำเดือนไม่มา 73 วัน จนถึงวันนี้ (มาครั้งล่าสุดวัน 27 ธ.ค 62 ) ได้ตรวจการตั้งครรภ์ไปเมื่อวันที่ 17 ก.พ. ขี้น 1 ขีดไม่ได้ตั้งครรภ์ และได้มีเพศสัมพันธ์โดยการแตกนอกและไม่ได้ใส่ถุงยาง จากนั้น วันที่ 7 มี.ค มาอาการปวดจี๊ดๆที่ท้องน้อยด้านซ้าย และเจ็บหัวนม (ตอนนี้ไมม่เจ็บที่ท้องน้อยแล้ว แต่ยังเจ็บหัวนม) จะท้องไหมคะ
สวัสดีค่ะ หากได้ตรวจหาการตั้งครรภ์ในวันที่ 17 ก.พ. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ก่อนหน้านั้น แต่หากหลังจากที่ได้ตรวจไป ยังคงได้มีเพศสัมพันธ์อีก ก็อาจมีโอกาสตั้งครรภ์ได้ค่ะ ดังนั้น จึงควรตรวจหาการตั้งครรภ์ซ้ำอีก หลังจากที่มีเพศสัมพันธ์ล่าสุดไปแล้วอย่างน้อย 2 สัปดาห์ค่ะ หากยังคงตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น- การมีความเครียด ทำงานหนัก ออกกำลังกายมากไป พักผ่อนน้อย ออดนอน อดอาหาร มีน้ำหนักลด- มีน้ำหนักเพิ่มเร็ว หรือมีโรคอ้วน- มีการเจ็บป่วยไม่สบายแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน ก็ควรไปพบแพทย์เพื่อตรวจหาสาเหตุอื่นๆ ต่อไป เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้นสำหรับอาการปวดท้องน้อย เจ็บหัวนม อาจเป็นอาการก่อนการมีประจำเดือนมากได้ หรืออาจเกิดจากสาเหตุอื่นๆ เช่น มีความเครียด วิตกกังวล เป็นต้น ทั้งนี้ หากอาการปวดท้องน้อยหายไปแล้ว ก็ไม่น่าผิดปกติอะไรค่ะ